Diari Oficial de la Generalitat Valenciana


Sumari del DOGV 5285, del 21-06-2006 (2006/6511)

Convocatòria i bases del procés selectiu per a la provisió de dues places d'auxiliar de biblioteca.
---------------------------------------------------------------------------------------------------

### Dades del document

Número de DOGV
:   5285

Data del DOGV
:   21-06-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/6511


Data del document
:   10-05-2006

Organisme emissor
:   Ajuntament de Gandia

Tipus de document
:   Convocatòria

Descriptors 

:   * Gandia
    * concurs administratiu
    * administració local
    * professió de la informació

Convocatòria i bases del procés selectiu per a la provisió de dues places d'auxiliar de biblioteca. [2006/F6511]  
De conformitat amb allò que s'ha acordat per la Junta de Govern Local de l'Ajuntament de Gandia, en sessió celebrada el dia 3 d'abril del 2006, sobre aprovació de bases per a la provisió de dues places d'auxiliar de biblioteca, per la Resolució de l'Alcaldia-Presidència d'11 d'abril del 2006, s'ha resolt procedir a la convocatòria del procés selectiu per a la provisió de dues places d'auxiliar de biblioteca. Així mateix, es resol publicar la convocatòria i les referides bases en el Butlletí Oficial de la Província de València i en el Diari Oficial de la Generalitat Valenciana i extracte de la convocatòria en el Boletín Oficial del Estado.  
El termini de presentació de sol·licituds és de 20 dies naturals a comptar de l'endemà de la publicació de l'extracte de la present convocatòria en el Boletín Oficial del Estado.  
Bases de la convocatòria per al proveïment de dues places d'auxiliar de biblioteca, vacants en la plantilla de funcionaris de carrera de l'Ajuntament de Gandia  
Primera. Objecte de la convocatòria  
L'objecte de la present convocatòria és el proveïment, en propietat, de dues places d'auxiliar de biblioteca vacants en la plantilla de funcionaris de carrera de l'Ajuntament de Gandia. El sistema selectiu serà l'oposició lliure.  
Les dites places estan emmarcades en l'escala d'administració especial, subescala serveis especials, classe comeses especials, grup C, dotat amb el sou corresponent als funcionaris d'aquest grup, pagues extraordinàries, triennis i la resta d'emoluments que corresponen a la dita subescala, d'acord amb la legislació vigent.  
L'horari que hauran de realitzar els aspirants seleccionats serà el legalment establit per aquest ajuntament i s'ajustarà a les necessitats del servei.  
Segona. Normativa aplicable  
El procés selectiu s'ajustarà al que disposen les presents bases i, en allò no previst en elles, a la Llei 30/1984, de 2 d'agost, la Llei 7/1985, de 2 d'abril, pel Reial Decret Legislatiu 781/1986, de 18 d'abril, el Decret Legislatiu de 24 d'octubre de 1995, del Consell de la Generalitat Valenciana, i la seua modificació aprovada per la Llei 8/1995, de 29 de desembre, de la Generalitat Valenciana, el Decret 33/1999, de 9 de març, del Consell de la Generalitat Valenciana, el Reial Decret 896/1991, de 7 de juny, el Reial Decret 364/1995, de 10 de març, i la resta de les disposicions legals i reglamentàries aplicables.  
Tercera. Requisits dels aspirants  
Les persones que desitgen prendre part en aquestes proves hauran de reunir els requisits següents:  
a) Tindre la nacionalitat espanyola o, en el cas d'estrangers, aquelles que determina la Llei 17/1993, de 23 de desembre, i els incorporats després de la modificació efectuada per la Llei 55/1999, de 29 de desembre, de Mesures Fiscals, Administratives i d'Ordre Social (cònjuges dels espanyols i dels nacionals d'altres estats membres de la Unió Europea, sempre que no estiguen separats de dret, així com els seus descendents i els del seu cònjuge, sempre que no estiguen separats de dret, menors de 21 anys o majors de la dita edat, que visquen a expenses seues). Igualment, s'estendrà a les persones incloses en l'àmbit d'aplicació dels tractats internacionals celebrats per la Unió Europea i ratificats per Espanya, en els quals s'aplique la lliure circulació de treballadors.  
En el cas que l'aspirant siga estranger, nacional d'algun dels estats no membres de la Unió Europea, es tindrà en compte la consideració següent:  
D'acord amb el que disposen els articles 177 i concordants del Reial Decret Legislatiu 781/1986, de 18 d'abril, en relació amb la Llei 7/1985, de 2 d'abril, la Llei Orgànica 7/1985, d'1 de juny, el Reial Decret 1.099/1986, de 29 de maig, el Reial Decret 1.119/1986, de 19 de maig, i el Reial Decret 155/1996, de 2 de febrer, en el cas que un aspirant siga estranger, nacional d'algun dels estats que no són membres de la Unió Europea, on s'ha fet efectiva la lliure circulació de treballadors, el nomenament que se celebre estarà condicionat, en la seua formalització i continuïtat, a l'obtenció i la renovació del permís de treball i la resta d'autoritzacions.  
b) Tindre complits 18 anys d'edat.  
c) Estar en possessió del títol de Batxiller Superior o equivalent. S'acreditarà mitjançant el títol expedit per l'autoritat acadèmica competent, qui certificarà, a més, sobre les equivalències.  
d) No patir malaltia o defecte físic que impedisca l'exercici de les funcions corresponents.  
e) No trobar-se inhabilitat o inhabilitada penalment per a l'exercici de funcions públiques.  
f) No haver sigut separat o separada, mitjançant expedient disciplinari, de qualsevol administració o ocupació pública.  
g) D'acord amb el que preveu la Relació de Llocs de Treball de l'Ajuntament de Gandia, es requerirà estar en possessió del certificat de nivell mitjà de la Junta Qualificadora de Coneixements de Valencià. En el supòsit de no posseir el referit certificat, s'exigirà superar, amb la qualificació d'apte, una prova de coneixement de valencià, que s'efectuarà, amb caràcter previ, davant del mateix tribunal, amb un nivell de dificultat semblant al de la Junta Qualificadora de Coneixements de Valencià per al nivell mitjà. Qui no tinga el certificat, en la sol·licitud per a participar-hi, farà constar aquesta circumstància i que, per tant, realitzarà la prova prèvia de coneixement del valencià.  
Quarta. Sol·licituds  
Les persones que desitgen participar en les proves hauran de sol·licitar-ho, mitjançant instància que s'adreçarà a la Presidència de la corporació i es presentaran en el Registre General, durant el termini de 20 dies naturals, comptats a partir de l'endemà de la publicació de l'extracte de la convocatòria en el Boletín Oficial del Estado. Les instàncies podran presentar-se, igualment, en la forma que determina l'article 38.4 de la Llei de Règim Jurídic de les Administracions Públiques i del Procediment Administratiu Comú.  
El model d'instància per a prendre part en les proves serà facilitat gratuïtament per l'ajuntament (Oficina d'Informació i en la web www.gandia.org).  
Els drets d'examen seran satisfets pels aspirants abans de presentar la instància, els quals suposen la quantitat de 25 euros. A la instància s'haurà d'adjuntar el resguard acreditatiu del seu ingrés en el compte 0030/3318/71/1240303128 del Banc Espanyol de Crèdit, OP de Gandia, a nom de l'Ajuntament de Gandia. Si el pagament s'efectua mitjançant gir postal o telegràfic, es consignarà, a la instància, el número de gir.  
Per a ser admesos i prendre part en les proves, a més de les circumstàncies personals, els sol·licitants hauran de manifestar, a les instàncies, que reuneixen tots i cada un dels requisits exigits, referits, sempre, a la data d'expiració del termini assenyalat per a la presentació d'instàncies, i que es comprometen a prestar el jurament o promesa preceptius. Aquestes condicions s'hauran de mantindre al llarg de tot el procés selectiu durant el qual, en qualsevol moment, podran ser requerits els aspirants per a efectuar les comprovacions oportunes.  
Cinquena. Admissió d'aspirants  
Expirat el termini d'admissió d'instàncies, per Resolució de l'Alcaldia s'aprovaran les llistes provisionals d'aspirants admesos i exclosos. Les relacions provisionals d'aspirants admesos i exclosos únicament seran publicades al tauler d'edictes de la casa consistorial; en el Butlletí Oficial de la Província de València es publicarà la relació provisional d'aspirants exclosos i ressenya de l'anunci de la relació provisional d'aspirants admesos inserida al tauler d'anuncis de la casa consistorial.  
Contra la resolució per la qual s'aproven les relacions provisionals d'aspirants admesos i exclosos, es podrà presentar reclamació, en el termini de 10 dies hàbils. Les reclamacions, si n'hi haguera, seran acceptades o rebutjades en la resolució que aprove les llistes definitives, que es faran públiques, en extracte, de la forma indicada.  
En el supòsit que no s'hi presentara cap reclamació, les llistes provisionals esdevindran automàticament definitives i es farà constar en la Resolució de l'Alcaldia.  
Els errors de fet podran esmenar-se en qualsevol moment, d'ofici o a petició de l'interessat.  
En tot cas, amb l'objecte d'evitar errors i, en el supòsit que se'n produïren, possibilitar l'esmena en el temps i la forma adients, els aspirants comprovaran, fefaentment, no solament que no figuren en la relació d'exclosos, sinó, a més, que els seus noms consten en la d'admesos.  
Si, en qualsevol moment del procés selectiu, arribara a coneixement del tribunal que algun dels aspirants no posseeix la totalitat dels requisits exigits en aquestes bases, amb audiència prèvia a l'interessat se'n proposarà l'exclusió a l'alcalde-president de l'ajuntament, indicant les inexactituds o falsedats formulades per l'aspirant en la sol·licitud d'admissió a les proves selectives, als efectes procedents.  
Sisena. Tribunal qualificador  
El tribunal qualificador que jutjarà el procés selectiu estarà compost de la forma següent:  
President: el de la corporació, o membre d'aquesta en qui delegue.  
Secretari: el de la corporació o funcionari en qui delegue.  
Vocals:   
. Un representant de la Generalitat Valenciana.  
. Tres tècnics o experts designats pel president de la corporació.  
. Tres representants del personal funcionari de la corporació, proposats per la Junta de Personal de l'Ajuntament de Gandia.  
Podran assistir a les sessions del tribunal, encara que sense formar-ne part, un membre corporatiu representant de cada grup polític municipal, els quals actuaran, amb veu i sense vot.  
La designació dels membres del tribunal inclourà la dels suplents respectius i es farà pública, únicament, en el Butlletí Oficial de la Província, així com en el tauler d'anuncis de la corporació.  
La composició del tribunal serà predominantment tècnica i els vocals hauran de posseir nivell de titulació o especialització igual o superior a l'exigit per a l'accés a la plaça convocada.  
L'ajuntament sol·licitarà dels òrgans corresponents la designació dels representants respectius, que haurà d'efectuar-se en el termini dels 20 dies següents al de la recepció de la sol·licitud.  
El tribunal podrà disposar la incorporació als seus treballs, per a alguna o algunes proves, d'assessors, els quals es limitaran a l'exercici de la seua especialitat tècnica, sobre la base de la qual col·laboraran amb el tribunal. Quan concórrega en els membres del tribunal alguna de les circumstàncies previstes en l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, aquests s'abstindran d'intervindre i notificaran aquesta circumstància a l'Alcaldia-Presidència; així mateix, els aspirants podran recusar-los en la forma prevista en l'article 29 de l'esmentada llei.  
El tribunal no podrà constituir-se ni actuar sense l'assistència de més de la meitat dels seus integrants, titulars o suplents, indistintament. Així mateix, estan facultats per a resoldre les qüestions que puguen suscitar-se durant la realització de les proves, per adoptar els acords necessaris que garantisquen l'ordre adient en elles, en tot allò no previst en aquestes bases, i per a la seua adequada interpretació.  
Tots els membres del tribunal tindrà veu i vot, inclòs el secretari, que actuarà, també, com a vocal.  
En cada sessió del tribunal podran participar els membres titulars presents en el moment de la constitució i, si estan absents, els suplents, sense que puguen substituir-se entre si en la mateixa sessió.  
Si, constituït el tribunal i iniciada la sessió, s'absenta el president, aquest designarà, d'entre els vocals concurrents, el que el substituirà durant l'absència.  
A efectes d'assistència, el tribunal que actue en aquestes proves tindrà la categoria segona prevista en l'article 30.1 del Reial Decret 462/2002, de 24 de maig.  
Setena. Calendari de les proves  
La data, l'hora i el lloc del començament de les proves selectives s'anunciarà al tauler d'anuncis municipal i en el Butlletí Oficial de la Província de València.  
Una vegada començades les proves selectives, no serà obligatòria la publicació dels anuncis successius de la resta d'exercicis i incidències en el Butlletí Oficial de la Província. Aquests anuncis hauran de fer-se públics pel tribunal al local on s'hagen realitzat les proves anteriors i al tauler d'anuncis de l'ajuntament, amb una antelació de 12 hores, si es tracta del mateix exercici, o de 48 hores, si es tracta d'un nou.  
L'ordre d'actuació dels aspirants que hagen de realitzar els exercicis corresponents, que no puguen realitzar-se conjuntament serà el determinat prèviament per la Generalitat Valenciana per a la selecció del seu personal, segons l'últim sorteig realitzat a què es refereix l'article 10.3 del Decret 33/1999, de 9 de març, del Consell de la Generalitat Valenciana.  
Els aspirants seran convocats en crida única, excepte casos de força major degudament justificats i considerats lliurement pel tribunal. La no-presentació d'un aspirant, en el moment de ser cridat a qualsevol dels exercicis obligatoris, determinarà automàticament la pèrdua del dret a participar en el mateix exercici i en els successius, per la qual cosa quedarà exclòs del procés selectiu.  
El tribunal podrà requerir, en qualsevol moment, que cada un dels aspirants acredite la seua identitat, a l'efecte de la qual hauran d'anar proveïts del document nacional d'identitat o documentació acreditativa semblant.  
Entre la terminació d'un exercici i el començament del següent haurà de transcórrer un termini mínim de 72 hores i màxim de 45 dies naturals.  
Huitena. Desenvolupament de les proves selectives  
Els exercicis de l'oposició seran els següents:  
Primer. De coneixement del temari. Obligatori i eliminatori   
De coneixement del temari. Consistirà en el desenvolupament, per escrit, durant un temps de quatre hores, de cinc temes extrets a l'atzar del temari de matèries annex, immediatament abans de la realització de l'exercici (un de cada un dels cinc grups en què es troba dividit el temari). Una vegada conclosa la prova, els exercicis seran introduïts en sobre tancat i quedaran sota la custòdia del tribunal qualificador, el qual cridarà individualment els opositors per a la lectura pública dels temes que hagen desenvolupat.  
Segon. De caràcter pràctic. Obligatori i eliminatori  
Consistirà a resoldre per escrit, en un temps màxim de dues hores, dos supòsits pràctics:   
1. Catalogació d'un document propi de les biblioteques.  
2. Resoldre un supòsit pràctic referit a les matèries específiques, i que serà fixat pel tribunal, immediatament abans de celebrar-se l'exercici.  
Tercer. De coneixement del valencià. Obligatori i no eliminatori  
Consistirà a traduir, per escrit, dos textos proposats pel tribunal, un del castellà al valencià i un altre del valencià al castellà. La duració d'aquest exercici serà de 30 minuts.  
Novena. Qualificació i valoració dels exercicis  
L'exercici previ serà qualificat d'apte o no apte. En aquest exercici es valorarà el nivell de coneixement del valencià que posseïsca l'aspirant, tant el lèxic com l'ortografia.  
El primer exercici serà qualificat de 0 a 10 punts; serà necessari obtindre un mínim de 5 punts per superar-lo. En aquest exercici, es valoraran els coneixements sobre els temes exposats, la capacitat de síntesi i la claredat en l'exposició.  
El segon exercici serà qualificat de 0 a 10 punts; serà necessari obtindre un mínim de 5 punts per superar-lo. En aquest exercici es valorarà el domini de la normativa tècnica aplicable en la catalogació i la capacitat de reflexió, la sistemàtica en el plantejament, la formulació de conclusions i el coneixement general sobre serveis bibliotecaris municipals de l'aspirant.  
El tercer exercici serà qualificat de 0 a 5 punts. En aquest exercici es valorarà el nivell del coneixement del valencià que posseïsca l'aspirant. La no-superació d'aquest exercici no impedirà la participació en la llista per a la determinació de la relació d'aprovats.  
Per a declarar que els aspirants han superat o no els exercicis eliminatoris, el tribunal actuarà d'acord amb el que preveu l'article 26.4 de la Llei 30/1992, de 26 de novembre. No obstant això, per a determinar la qualificació en els exercicis no eliminatoris i la qualificació dels aspirants que hagen superat, o no, segons la regla anterior, els exercicis eliminatoris, el tribunal determinarà la qualificació de cada exercici per la suma de les qualificacions dels membres assistents d'aquest, dividit pel seu nombre; a aquest efecte, s'hauran de rebutjar totes les puntuacions màximes i mínimes, quan entre elles hi haja una diferència de 4 punts o més, per a la qual cosa servirà, si és el cas, com a punt de referència, la puntuació màxima obtinguda; en cap cas, els aspirants que hagen superat la prova podran obtindre una puntuació inferior a la requerida per superar-la, o, els aspirants que no l'hagen superada, no podran obtindre una puntuació que arribe a la requerida per superar-la.  
Acabades les qualificacions de cada exercici, el mateix dia en què s'adopten els acords corresponents, seran exposades al tauler d'anuncis i en la resta de llocs que assenyalen les lleis.  
D'acord amb el que preveu l'article 4.5 Del Decret 33/1999, del Consell de la Generalitat Valenciana, la relació d'aspirants que han superat les proves es formarà amb els que, havent realitzat tots els exercicis obligatoris, hagen superat els que tingueren caràcter eliminatori, sumant, per a cada un d'ells, les puntuacions obtingudes en tots els exercicis. La dita relació començarà amb l'aspirant que haja obtingut, d'aquesta manera, la puntuació total més alta, i finalitzarà, si és el cas, quan el nombre d'inclosos en ella coincidisca amb el nombre de llocs convocats. Si el nombre d'aspirants relacionats d'aquesta manera fóra inferior al de places convocades, les no cobertes es declararan desertes. El tribunal no podrà declarar aprovats més aspirants que el total de places a cobrir en la convocatòria (total 2).  
El tribunal elevarà a l'Alcaldia proposta de nomenament, com a funcionaris en pràctiques, a favor dels aspirants aprovats. Així mateix, es faculta el tribunal per proposar a l'ajuntament la constitució d'una borsa per a possibles interinatges, integrada pels qui, no havent sigut declarats aprovats, a l'entendre del tribunal, hagen demostrat la seua qualificació durant el procés selectiu i, en tot cas, s'hagen presentat a tots els exercicis obligatoris i hagen superat tots els eliminatoris.  
Desena. Presentació de documents  
L'aspirant proposat presentarà al Servei de Recursos Humans de l'ajuntament, durant el termini de 20 dies naturals, comptats a partir de la publicació de la llista d'aprovats, els documents que acrediten que reuneixen les condicions requerides per a prendre part en l'oposició, i que són:  
1. Certificat de naixement, expedit pel Registre Civil corresponent, o fotocòpia del document nacional d'identitat, o passaport, que es presentarà, junt amb l'original, per a la seua compulsa.  
2. Còpia autentificada o fotocòpia, que haurà d'acompanyar-se de l'original per a la seua compulsa, del títol exigit.  
3. Certificat del Registre Central de Penats i Rebels, referit a la data de terminació de les proves selectives.  
4. Declaració jurada de no trobar-se sotmés en causa d'incapacitat.  
5. Declaració dels serveis mèdics municipals que acredite que no pateix cap malaltia o defecte físic que impossibilite l'exercici normal de la funció.  
6. Declaració jurada de no haver sigut separat, mitjançant expedient disciplinari, del servei de qualsevol de les administracions públiques, ni trobar-se inhabilitat per a l'exercici de funcions públiques.  
7. Declaració de l'interessat de no exercir cap lloc o activitat en el sector públic delimitat per l'article primer de la Llei 53/1984, indicant, així mateix, que no realitza activitat privada incompatible o subjecta a reconeixement d'incompatibilitat.  
8. Si és el cas, còpia autentificada o fotocòpia, que haurà d'acompanyar-se de l'original per a la seua compulsa, del certificat de coneixements del valencià de la Junta Qualificadora, nivell elemental o superiors.  
Davant la impossibilitat, degudament justificada, de presentar els documents expressats, podrà acreditar-se que es reuneixen les condicions exigides en la convocatòria, mitjançant qualsevol mitjà de prova admissible en dret.  
Els qui durant el termini fixat i excepte els casos de força major, degudament acreditats, no presentaren la documentació o de l'examen d'aquesta es deduïra que no tenen tots o d'alguns dels requisits assenyalats, no podran ser nomenats funcionaris de carrera, i quedaran anul·lades totes les seues actuacions, sense perjudici de la responsabilitat en què hagueren incorregut per falsedat.  
La persona nomenada, prèvia la formulació del jurament o promesa a què es refereix l'article 32.c) del Text Refós de la Llei de la Funció Pública Valenciana, haurà de prendre possessió, com a funcionari en pràctiques, en el termini de 20 dies, comptats a partir del següent en què li siga notificat el nomenament. Si no pren possessió durant el termini assenyalat, sense causa justificada, s'entendrà que renuncia als seus drets sobre la plaça i no obtindrà la condició de funcionari.  
L'aspirant proposat serà nomenat per l'Alcaldia funcionari en pràctica, durant un període de tres mesos. L'avaluació del període de pràctiques correspondrà al tribunal de selecció, a proposta d'una comissió composta per l'alcalde, el cap del servei de Recursos Humans, el cap del servei respectiu i el regidor-delegat de Recursos Humans. La dita comissió formularà informe motivat sobre la qualificació d'apte o no apte en el període de pràctiques, que serà elevat al tribunal, perquè procedisca a l'avaluació pertinent i es pronuncie sobre la proposta definitiva de nomenament. A aquests efectes, el tribunal podrà practicar les proves que considere necessàries per poder fonamentar suficientment la seua decisió.  
Els declarats no aptes quedaran eliminats i no seran nomenats funcionaris de carrera.  
Des del moment de la seua presa de possessió, els aspirants que resulten nomenats per a ocupar les places quedaran sotmesos al règim d'incompatibilitats previstes en la legislació vigent.  
Onzena. Incidències  
El tribunal queda autoritzat per a resoldre els dubtes que es presenten i adoptar els acords necessaris per al bon ordre del procés selectiu en tot allò no previst en aquestes bases.  
Dotzena. Recursos  
Contra la present convocatòria, les seues bases i tots els actes administratius que siguen dictats en el seu desenvolupament i que posen fi a la via administrativa es pot interposar el recurs potestatiu de reposició, en el termini d'un mes des de la publicació de la present convocatòria en el Butlletí Oficial de la Província, sense perjudici de la seua impugnació directa davant de la jurisdicció contenciosa administrativa, en el termini de dos mesos, comptats a partir de l'endemà de la referida publicació, d'acord amb la Llei 30/1992, de 26 de novembre, en la redacció donada per la Llei 4/1999, de 13 de gener.  
Contra els actes del tribunal qualificador, d'acord amb el que preveu l'article 114 de la Llei 30/1992, de 26 de novembre, en la redacció que en fa la Llei 4/1999, de 13 de gener, es podrà interposar el recurs d'alçada. Aquest recurs s'interposarà davant del tal tribunal o davant de l'Alcaldia-Presidència, en el termini d'un mes, si l'acte fóra exprés, i de tres mesos, si no ho fóra.  
Tretzena. Publicació  
Les presents bases de la convocatòria per al proveïment de places vacants es publicaran en el Butlletí Oficial de la Província de València i en el Diari Oficial de la Generalitat Valenciana, i el seu extracte, en el Boletín Oficial del Estado.  
ANNEX  
Temari de les proves per al proveïment de dues places d'auxiliar de biblioteca  
Matèries comunes  
Grup únic  
Tema 1. La Constitució Espanyola de 1978. Principis generals  
Tema 2. El Govern i l'administració de l'estat. L'administració central de l'estat.  
Tema 3. L'Estatut d'Autonomia de la Comunitat Valenciana. Institucions de la Comunitat Valenciana.  
Tema 4. El règim local espanyol. Principis constitucionals. El municipi. El terme municipal. La població. L'empadronament.  
Tema 5. L'organització municipal. Competències. Règim de funcionament dels òrgans.  
Tema 6. L'administrat. Col·laboració i participació dels ciutadans en les funcions administratives. El procediment administratiu.  
Tema 7. El pressupost municipal i les seues bases d'execució. Estructura del pressupost.  
Tema 8. Els drets i deures dels funcionaris públics municipals. Incompatibilitats. Règim disciplinari.  
Matèries específiques  
Grup 1  
Tema 9. Organització de l'Ajuntament de Gandia. Organització administrativa. Les àrees administratives.  
Tema 10. La Carta de Participació Ciutadana. Les juntes municipals de districte, la seua regulació i funcionament.  
Tema 11. L'acte administratiu. Concepte. Elements.  
Tema 12. Les fases del procediment administratiu. El registre de documents. El silenci administratiu.  
Tema 13. Els recursos administratius.  
Tema 14. El valencià com a llengua pròpia de l'administració Local. La Llei d'Ús i Ensenyament del Valencià.  
Tema 15. Concepte actual de biblioteconomia. La formació professional dels bibliotecaris.  
Tema 16. Organització bibliotecària espanyola. Decrets de transferència a la Comunitat Valenciana.  
Grup 2  
Tema 17. Organització bibliotecària valenciana  
Tema 18. Selecció i adquisició de fons bibliogràfics. Ingrés i preparació d'aquestes.  
Tema 19. Catàleg de les biblioteques. Diversos tipus.  
Tema 20. Sistemes de classificació.  
Tema 21. Biblioteques públiques municipals. Situació i problemàtica.  
Tema 22. Altres tipus de biblioteques.  
Tema 23. Serveis als lectors.  
Tema 24. La secció local de les biblioteques.  
Grup 3  
Tema 25. Ordenació i conservació de publicacions periòdiques.  
Tema 26. Ordenació i conservació de materials audiovisuals.  
Tema 27. Ordenació i conservació de recursos electrònics.  
Tema 28. Definició i objectius de la bibliografia. Evolució històrica.  
Tema 29. Automatització de les biblioteques.  
Tema 30. Aplicacions bibliotecàries d'Internet.  
Tema 31. Història del llibre.  
Tema 32. Història de les biblioteques.  
Grup 4  
Tema 33. Història de Gandia.  
Tema 34. La societat de Gandia: evolució històrica i estat actual.  
Tema 35. Bibliografia sobre temes de Gandia.  
Tema 36. Patrimoni historicoartístic de Gandia.  
Tema 37. Patrimoni historicoartístic de la Safor.  
Tema 38. Organització cultural de Gandia. Entitats culturals. Institucions públiques.  
Tema 39. Funció cultural de les biblioteques a Gandia.  
Tema 40. Un nou servei: el bibliobús.  
Gandia, 10 de maig de 2006.. El secretari general en funcions: Vicente Todolí Femenía.